Maximilian nem kapott meghívót a 2016-os franciaországi Európa-bajnokságra, mert a későbbi riói olimpiai-válogatottban számítottak rá. Nem is kezdett rosszul, a csoportkörben mesterhármast szerzett, igaz kihagyott egy büntetőt, később pedig csapatkapitányként vezethette az együttest. A döntőben is betalált, azonban Brazíliától tizenegyesekkel vereséget szenvedtek.